Downloaded from YTS.MX
Official YIFY movies site: YTS.MX
(คริสตจักรภารกิจแห่งชาติ)
พระคุณยิ่งใหญ่ของพระเจ้าได้สอนฉัน
พระเจ้าประทานพรให้เรา
เมื่อฉันรู้สึกถึงความรัก อันแสนอัศจรรย์ของพระองค์
พระคุณอันไม่มีขอบเขต
เมื่อฉันทำตามพระเจ้า
พระองค์ตอบรับคำอธิษฐานของฉัน
- เมื่อฉันทำตามพระเจ้า - เมื่อฉันทำตามพระเจ้า
พระองค์มอบความสงบสุขให้แก่ฉัน
เมื่อฉันทำตามพระเจ้า
พระองค์ตอบรับคำอธิษฐานของฉัน
เมื่อฉันทำตามพระเจ้า
พระองค์มอบความสงบสุขให้แก่ฉัน
(Revelations: นิมิตสวรรค์)
สวัสดีครับ คุณอยู่นี่เอง ไปหาอะไรทานกันเถอะครับ
- ผู้ชายคนนั้นตามเธอมาเหรอ - นี่ อย่ามองนะ
ดังจังเลยนะอายอง ลุงนั่นตามเธอมาเหรอ
นายอยากตายเหรอ
ดีขึ้นเยอะเลยค่ะ
- เข้าใจแล้ว - ค่ะ
ขอตัวสักครู่นะครับ
สวัสดีครับ
คุณมาที่นี่ครั้งแรกเหรอครับ
สวัสดีครับ ผมซองมินชาน เป็นศิษยาภิบาลที่ดูแลที่นี่
ผมแค่ผ่านมาเฉยๆ เห็นโบสถ์นี้ก็เลย…
อ๋อ
ดื่มกาแฟสักแก้วไหมครับ
ไม่ ผม…
ผมมีธุระต้องไปทำ
เดี๋ยว
ดื่มกาแฟก่อนเถอะครับ
- เขาตามฉันมาจริงๆ - เธอคิดไปเองน่า
- ขอโทษค่ะ - ขอโทษครับ
เป็นอะไรหรือเปล่า
คุณป่วยเหรอ ให้ฉันเรียกรถพยาบาลไหม
ไม่ ฉันไม่เป็นไร
ไปกันเถอะ
รักษาสุขภาพนะคะ
- เจอกันครั้งหน้านะ - ค่ะ
ไซส์ใหญ่คุณน่าจะใส่ได้
วันนี้คุณมาแบบไม่ได้ตั้งใจ แต่ผมหวังว่าจะได้เจอคุณอีก
คุณอยู่แถวนี้เหรอครับ
ใช่
งั้นก็แวะมาอีกสิครับ
คงจะดีถ้าได้เจอคุณประจำ
ปกติคุณไปโบสถ์หรือเปล่า
เคยไปบ่อยตอนผมเป็นเด็ก
อ๋อ
ไปบ่อยตอนยังเด็กก็ไม่แปลกหรอกครับ
พอโตขึ้นก็ห่างๆ ไป
ไปบ้างไม่ไปบ้าง
แต่ในระหว่างนั้น
คุณได้รับนิมิตและยอมรับ ประสงค์ของพระเจ้าในชีวิตคุณ
ครับ
ผมเพิ่งนึกได้ว่ายังไม่ได้ถามชื่อคุณ
ขอชื่อคุณได้ไหม
ผมชื่อควอนยังแร
คุณควอนยังแร
นั่นอะไร
นี่คือ…
(แบบฟอร์มลงทะเบียน)
แบบฟอร์มลงทะเบียนสมาชิกใหม่น่ะครับ
เมื่อก่อนเราไม่ต้องทำแบบนี้ แต่เดี๋ยวนี้ทุกอย่างเป็นระบบ
บางทีของแบบนี้มันก็มีประโยชน์น่ะครับ
เราเป็นโบสถ์ใหม่ เพราะฉะนั้น…
- น่าอายชะมัดเลย - ฟังนะ
อย่างที่บอก ผมแค่แวะมาเพราะผมผ่านมาพอดี
แต่มันแค่แบบฟอร์มง่ายๆ
ผมหมายถึง…
มันง่ายมาก เราแค่ต้องการชื่อ และเบอร์โทรของคุณ
ไม่มีอะไรหรอกครับ
จริงด้วย เดี๋ยวก่อนนะ
มีรูปถ่ายด้วยจะดีมากเลย
ผมจะลบออกทันทีที่พิมพ์ออกมา
เห็นไหมครับ ผมลบออกแล้ว
ไม่นะ
ผมต้องโทรศัพท์ด่วน เดี๋ยวมานะครับ
นี่แค่แบบฟอร์มง่ายๆ ช่วยกรอกให้ด้วยนะครับ
เดี๋ยวผมมานะ
สวัสดีครับ
สวัสดี เป็นไงบ้าง
ลางสังหรณ์คุณถูกเผง
ภรรยาคุณแอบคบ ครูฝึกส่วนตัวของเธอสักพักนึงแล้ว
พวกเขาเจอกันอาทิตย์ละสามครั้ง
เดี๋ยวผมส่งรูปไปให้ ลองดูนะ
คุณทำงานหนักไปนะ
ไม่เลยค่ะ ฉันต้องขอบคุณคุณที่ช่วย
ว่าไง ให้ผมรวบรวมหลักฐานเพิ่มไหม
หลักฐานเพิ่มเติมเหรอ คุณหมายถึงอะไร
พวกเขาเจอกันบ่อย คราวหน้าถ้าพวกเขาเข้าโรงแรม
ผมจะได้ถ่ายรูปกับถ่ายวิดีโอ ตอนที่พวกเขามีเซ็กซ์กัน
แล้วก็เก็บถุงยางหรือทิชชูที่มีคราบอสุจิ
ถ้าพวกเขาไม่ใช้ถุงยาง
ลูกน้องผมสามารถหา และเก็บร่องรอยอสุจิบนตัวภรรยาคุณได้
ไม่ต้องห่วงนะครับ
จะให้ผมรวบรวมหลักฐานเพิ่มไหม
ฮัลโหล คุณครับ
อ้าว จะไปแล้วเหรอครับ
ผมมีธุระต้องไปทำ
ผมกรอกแบบฟอร์มแล้ว
รองเท้าผม…
นี่ครับ
อย่าเหยียบส้นรองเท้าสิครับ เสียของหมด
เอ้านี่ ใส่ซะ
โบสถ์คือ…
สถานที่สำหรับคนบาป
พระเจ้ารักเราทุกคน
ผู้ชายคนนั้นน่ะ
เขาลงทะเบียนรึเปล่า
ก็ประมาณนั้น
ที่รัก คุณไปได้แล้วละ
- นั่นสิ เก็บของแล้วเจอกันข้างนอกนะ - ได้
สวัสดีค่ะพ่อ
ตอนนี้เหรอ
ไม่ค่ะ หนูจะไปกินด้วย
ค่ะ เดี๋ยวกลับบ้านแล้ว
คุณส่งฉันที่สถานีรถไฟก็พอนะ
งานเลี้ยงนี่เพื่ออะไร
งานคืนสู่เหย้าของมหาวิทยาลัย
ฉันบอกคุณแล้วไง
ฉันอาจจะกลับดึก คุณไปรับยอนอูได้ไหม
เฮ้อ มาก่อสร้างอะไรวันอาทิตย์
อันที่จริง
ขอให้พวกเขาสร้างให้เสร็จเร็วๆ เราจะได้มีสมาชิกโบสถ์เพิ่ม
นั่นอะไร
เดี๋ยว จอดรถก่อน
(คริสตจักรประชากรสวรรค์)
พวกเขากำลังสร้างโบสถ์ที่นี่
อะไรนะ
ศิษยาภิบาลจอง
(เจ้าของ - จองกุกฮวาน)
พระเจ้าช่วย
เขาอาจจะขอให้คุณมาดูแลที่นี่ก็ได้
เขาให้คุณมาที่นี่และดูแลโบสถ์เล็กๆ นั่น
นี่คือแผนของเขา
คุณขับรถไปรับคนมานมัสการเช้ามาสี่ปีแล้ว
ในที่สุดมันก็เห็นผล
วันนี้คุณน่าจะไปเยี่ยมเขานะ สังเกตปฏิกิริยาของเขา
ว่าไหม
กลับมาแล้วค่ะ
วันนี้พ่อไม่ไปทำงานเหรอ
ฝนหยุดตกแล้ว
พวกเขาส่งเรากลับเร็วก่อนฝนจะตกหนัก
เดี๋ยวผู้ช่วยผู้จัดการจะสรุปงานให้
เร็วเข้า มากินข้าวกัน
นี่อะไร พ่อจัดงานเลี้ยงเหรอคะ
พรุ่งนี้เป็นวันแรกของแกในทีมใหม่
แกควรจะได้กินเนื้อ
ไม่ใช่เรื่องใหญ่หรอก
สร้างเกือบเสร็จแล้วเหรอ
อีกสองวันจะเอานั่งร้านออก
งั้นก็ใกล้เสร็จแล้ว
ยังไงก็เถอะ แกออกจากทีมที่ดี
และเส้นทางง่ายๆ ในการเลื่อนตำแหน่ง
แกอาสาไปเข้าทีมอาชญากรรมเหรอ
มันก็ดีนะ
มันอยู่ใกล้บ้านมากกว่า การเดินทางไปทำงานมันเครียดมาก
ไอ้สารเลวควอนยังแร ถูกปล่อยตัวแล้วและมันอยู่แถวนี้
เหรอคะ
รู้แล้วใช่ไหม
อร่อยดี พ่อซื้อซอสมาหมักเหรอ
ไม่ต้องพยายามเปลี่ยนเรื่องเลย
แกไม่ได้ไปตามดูมันใช่ไหม
ปล่อยมันไปซะ โอเคไหม
ปล่อยวางแล้วใช้ชีวิตต่อไป
หนูอยากรู้ว่าตึกจะหน้าตาเป็นยังไง
พอถอดนั่งร้านแล้วขอดูหน่อย
แกก็รู้ว่าฉันเหลือแกคนเดียว
ถ้าเกิดอะไรขึ้นกับแกอีกคน…
ล้างจานด้วยนะ
(คริสตจักรสกายพยองอัน)
เข้ามาสิ
ท่านครับ
ศิษยาภิบาลซอง
เป็นหวัดเหรอครับ
เชิญนั่ง
ท่านทำงานหนักตลอดเลย
ต้องดูแลตัวเองด้วยนะครับ
ผมสบายดี เดี๋ยวก็หาย
ยังไงก็เถอะ คุณก็ทำงานหนักมากเหมือนกัน
โบสถ์เป็นยังไงบ้าง
ไม่ขนาดนั้นหรอกครับ
ผมเพิ่งลงทะเบียนสมาชิกใหม่ก่อนจะมาที่นี่
อย่าหมกมุ่นกับการหาสมาชิกนักเลย
จำไว้นะ
ว่าคุณคือผู้ส่งสารที่ประกาศพระวจนะ ของพระเจ้าบนดินแดนที่แห้งแล้ง
จำไว้แล้วทำต่อไป
ผมจะจำไว้ครับ
แล้วคริสตจักรประชากรสวรรค์ล่ะครับ
อ๋อ คุณเห็นแล้วสิ
ครับ
ภรรยาผมตกใจมากกว่าผมอีก
ท่านน่าจะบอกผมก่อน
ขอโทษนะ ผมมีอะไรให้คิดเยอะไปหมด
ใครคือคนที่เหมาะสมกับโบสถ์นั้น
คนที่เหมาะสมเหรอครับ
เหมาะกับโบสถ์ที่คุณเพิ่งพูดถึง คริสตจักรประชากรสวรรค์
คุณอยู่แถวนั้นมานาน ผมเลยคิดว่าควรถามคุณ
ใครคือคนที่เหมาะสมจะเป็นศิษยาภิบาลผู้นำ
คนที่เหมาะจะเป็นผู้นำ…
พอนึกชื่อใครออกไหม
ผมไม่แน่ใจ แต่…
ผมจะลองไปคิดดูนะครับ
ได้
มาช่วยกันคิดดีกว่า
พระเจ้าจะแสดงให้เราเห็นว่า ใครคือคนที่เหมาะกับงานนี้
เร็วเข้า บอกแล้วให้เอาร่มมา
เข้าไปข้างในก่อน เข้าไปเลย เร็ว
อ้าว มินชาน
ว่าไง ฮวานซู
รอเดี๋ยวนะ
ไม่เจอกันนาน นายมาทำอะไรที่นี่
ฉันมาหาศิษยาภิบาลจอง กำลังจะกลับแล้ว
อ๋อ นายมาหาพ่อฉัน
นายคงรู้แล้วสินะ
ว่าเขากำลังสร้างโบสถ์ใหม่แถวบ้านนาย
ใช่ ฉันรู้แล้ว
ผู้ใหญ่ในคริสตจักรบอกว่า ฉันควรเป็นผู้นำโบสถ์นั่น ลำบากใจจัง
อ๋อ
พ่อนายบอกว่าเขากำลัง หาคนที่เหมาะจะเป็นผู้นำโบสถ์
เขาถามความเห็นฉันด้วย
เขาขอความเห็นจากนายเหรอ
เขาคิดอะไรอยู่ถึงได้ถามนายเรื่องนี้
บ้าไปแล้ว
ถามให้มันน่าอึดอัดทำไม
มันแน่อยู่แล้ว นายคือคนที่เหมาะสม
นายเผยแผ่พระวจนะแถวนี้มาหลายปี
พูดตามตรงนะ ฉันจะไปรู้อะไร
ฉันน่ะไม่เหมาะแน่ๆ
ฉันควรไปคุยกับพ่อ
ไม่ อย่าเลย
เราไม่ใช่คนตัดสินใจ
- พระเจ้าจะแสดงให้เราเห็นคนที่ใช่ ดังนั้น - ศิษยาภิบาล เราไปก่อนนะ
รอก่อน
ฉันต้องไปแล้ว เดี๋ยวฉันโทรหา ไว้คุยกันใหม่นะ
- สู้ต่อไปนะ - ได้เลย บาย
ขอโทษนะ ไปกันเถอะ
พระบิดาบนสวรรค์ โปรดคุ้มครองลูกด้วย
ศรัทธาที่ลูกมีต่อพระองค์ พระเจ้าผู้แบกภาระทุกอย่างของลูก
ไม่เคยสั่นคลอนด้วยสิ่งยั่วยวนทางโลก
แต่ว่าพระองค์ท่าน
ถ้าการที่ลูกได้เป็นผู้นำโบสถ์ใหม่ ไม่ขัดกับประสงค์ของพระองค์
ลูกอยากรับความท้าทายใหม่นี้ ลูกขอสารภาพ
ได้โปรดแสดงเจตจำนงให้ลูกที…
(ภรรยา อีชียอง)
ฮัลโหล
คุณอยู่ไหนน่ะ
อยู่กับยอนอูรึเปล่า
ยอนอูทำไม คุณพูดเรื่องอะไร
ฉันขอให้คุณไปรับยอนอู เพราะฉันไปงานคืนสู่เหย้าไง
จริงด้วย พอดีมีธุระที่ผมต้องไปทำก็เลย…
คุณทำอะไร พิธีเสร็จไปตั้งหลายชั่วโมงแล้ว
แล้วเราจะทำยังไง เราจะทำยังไงกันดี
ทำไมเหรอ ศูนย์รับเลี้ยงเด็กบอกว่าไง
พวกเขาบอกว่ามีผู้ชายมาเอาตัวยอนอูไป
ฉันนึกว่าเป็นคุณ
เราจะทำยังไงดี
ยอนอูถูกลักพาตัว เราจะทำยังไงกันดี
คุณไปที่นั่นเดี๋ยวนี้เลย ถามพวกเขาว่าคนนั้นหน้าตาเป็นยังไง
ถ้ายอนอูเป็นอะไรขึ้นมา คุณต้องรับผิดชอบ
เข้าใจไหม
(ทะเบียนผู้กระทำผิดทางเพศ)
(ควอนยังแร)
(9 ซอย 8 ถ.มยองฮวา เมืองมูซาน)
นี่ ยอนจู
ยังไม่คุยกับพ่ออีกเหรอ
โทรหาเขาหน่อยสิ
โอเค ฉันจะโทร
นี่ มีอะไรรึเปล่า
เธอไม่สบายเหรอ
ยอนจู
เปล่า ฉันเพิ่งตื่นน่ะ
เพิ่งตื่นเหรอ กี่โมงแล้วเนี่ย
ไหนเธอบอกว่าจะลดเวลาเดินทาง จะได้เรียนมากขึ้นไง
ตั้งใจเรียนอยู่รึเปล่า
ใช่ เดี๋ยวฉันโทรกลับนะ
ก็ได้ ถ้ามีอะไรโทรหาฉันนะ
พี่ยอนฮี
พี่ยอนฮี พี่จำได้ไหม
วันที่ฉันย้ายเข้าอะพาร์ตเมนต์ของฉัน
เราฉลองขึ้นบ้านใหม่และถ่ายรูปนี้ด้วยกัน
รูปนี้พี่สวยมาก
แต่รู้อะไรไหม ฉันไม่น่าย้ายออกมาอยู่เองเลย
รู้ไหมว่าฉันคิดอะไรตอนที่เขาจับฉันไว้
"เดี๋ยวคงมีคนมาช่วยฉัน"
"พี่สาวฉันจะสงสัย"
"เธอฉลาดและเธอได้เรียน ที่โรงเรียนตำรวจแห่งชาติ"
แต่ว่า…
คนที่เดินผ่านประตูเข้ามา…
คือเขาตลอด
พี่ยอนฮี
ทำไมทำแบบนั้น
ทำไม
ทำไมไม่มาช่วยฉันล่ะ
ทำไม
คุณจะถึงที่หมายในอีกสิบเมตร
(112)
มีเรื่องฉุกเฉินอะไรครับ
ครับ ผม…
ลูกผมหายตัวไป
ลูกของคุณหายตัวไปเหรอ
ควอน… ควอนยังแร
รู้ใช่ไหม นักข่มขืนที่อยู่แถวนี้
ไอ้คนนั้น… ตอนนี้ผมอยู่หน้าบ้านเขา
- แต่ผม… - ใจเย็นๆ ค่อยๆ อธิบายครับ
ผมคิดว่าเขากำลังจะกำจัดบางอย่าง
เขามีพลั่ว
คุณเห็นการก่อเหตุไหม
ไม่ อย่างที่บอก ลูกผมหายตัวไป แต่ตอนนี้…
มีคนเห็นลูกคุณครั้งสุดท้ายเมื่อไหร่
ควอนยังแร นักข่มขืนที่อยู่ในพื้นที่
ค้นประวัติเขาแล้วจะรู้
คุณครับ คุณไปแจ้งความรึยัง
ช่วยส่งตำรวจมาที่บ้านควอนยังแรเดี๋ยวนี้
ตอนนี้ผม… ฮัลโหล
(เนินเขาจิ้งจอก)
ศิษยาภิบาล นั่นคุณเหรอ
ผมว่าคุณตามผมมานะ
มีอะไรหรือเปล่า
ถ้าคุณไม่มีอะไรจะพูด งั้นผมจะไปแล้ว
ยอนอู
ยอนอู!
ศิษยาภิบาล
ทำอะไรน่ะ
ถอยไป
(119)
(ภรรยา อีชียอง)
ฉันเจอยอนอูแล้ว
คุณรู้จักโนเอล เพื่อนของยอนอูใช่ไหม
โนเอลชวนยอนอูไปที่บ้าน พ่อของโนเอลก็เลยไปรับพวกเขา
เขาบอกครูพี่เลี้ยงแล้ว แต่คงสื่อสารผิดพลาดช่วงที่เปลี่ยนกะ
ยังไงก็เถอะ พ่อแม่ของโนเอล น่าจะโทรมาบอกเราหน่อย
ถ้าผมบอกแม่ แม่คงไม่ให้ผมไปเล่นกับโนเอล
แม่บอกแล้วไงว่าให้ยกมือค้างไว้
อย่าร้องไห้สิ
คุณอยู่ไหนน่ะ
(สถานีตำรวจมูซานกลาง)
นักสืบอียอนฮีใช่ไหม
สวัสดีครับ รุ่นพี่
ผมโซอึนกยู เป็นผู้ช่วยนักสืบของทีมอาชญากรรมสี่
- อ๋อ สวัสดี - สารวัตรใหญ่ถามหาคุณพอดี
มีคดีใหม่ ทุกคนอยู่ในห้องบรรยายสรุป
ไปกันเถอะครับ
โอเค
มันไม่ใช่คดีคนหายธรรมดา
อ้าว พวกเขามากันแล้ว
ก่อนจะเริ่มการบรรยายสรุป
พบกับนักสืบอียอนฮี สมาชิกใหม่ของทีมอาชญากรรมสี่
ทักทายกันหน่อย
เมื่อคืนเราเจอคดีใหญ่ มันเลยวุ่นวายนิดหน่อย
โอเค ฟังก่อน
เมื่อคืน เวลา 22.30 น.
ซองมินชาน หัวหน้าคริสตจักรภารกิจแห่งชาติ
โทรแจ้งตำรวจ
เขาบอกว่าควอนยังแร ผู้กระทำความผิดทางเพศสองครั้ง
ใส่กำไลอีเอ็มและอาศัยอยู่แถวนี้ เขาอาจจะกำลังทำอะไรบางอย่าง
ควอนตัดกำไลอีเอ็มออกและหายตัวไป
และมีรายงานว่าเด็กสาวมัธยมต้นหายตัวไป
ชื่อชินอายอง
เธอร่วมพิธีที่คริสตจักรภารกิจแห่งชาติ
หลังจากนั้น เธอกับเพื่อนไปคาราโอเกะ
แต่เธอไม่ได้กลับบ้าน
ทีมหนึ่ง ไปคุยกับเพื่อนของชินอายอง
- ครับ - ครับ
ทีมสี่ ไปคุยกับผู้ชายคนที่แจ้งมา
ไปได้
เรากำลังปิดพื้นที่ ซอย 8 ถ.มยองฮวา
หน่วยตรวจสอบที่เกิดเหตุจะมาถึงในห้านาที
- มาแล้ว - ใช่ หวัดดี
- ให้ตายสิ - ผมว่าควอนอาศัยอยู่ที่นี่
แต่ไม่รู้เขาอยู่ยังไง
อะไร ไม่มีไฟฟ้าเหรอ
ไม่ครับ ไฟฟ้าถูกตัด
นี่ ช่วยเอาเฟอร์นิเจอร์ออกไปหน่อย
ครับ มาช่วยฉันหน่อย
หัวหน้าครับ
พระเจ้า
ไอ้เวรนี่โรคจิตสุดๆ
(ข้อหาฆ่าคนโดยไม่เจตนา)
(มอบตัวในข้อหาฆ่าคนโดยไม่เจตนา)
สวัสดีครับ
ครับ
คุณซองมินชานใช่ไหมครับ
ใช่ครับ มีอะไรให้ช่วยไหม
เราเป็นตำรวจ
เรามาที่นี่เพราะเมื่อคืน คุณโทรหาเราเรื่องควอนยังแร
คุณบอกว่าดูเหมือนเขากำลังจะกำจัดศพ
อ๋อ ใช่
เรื่องของเรื่องคือเมื่อวานควอนยังแรมาที่โบสถ์
ผมสังเกตเห็นว่าเขาใส่กำไลอีเอ็ม
มันทำให้ผมตกใจ
แล้วผมก็ได้รับโทรศัพท์บอกว่าลูกผมหายตัวไป
ผมสงสัยควอนยังแร ผมก็เลยไปที่บ้านเขา
จากนั้น…
จากนั้นยังไงครับ
คือว่าผมเห็นเขาถือพลั่ว
ผมเดาว่าเขากำลังจะกำจัดศพ ผมเลยโทรแจ้งตำรวจ
แล้วลูกคุณล่ะครับ
เรา…
เราเข้าใจผิดครับ คือว่า…
เรามารู้ทีหลังว่าเขาอยู่ที่บ้านเพื่อน
อ๋อ
เด็กผู้หญิงมัธยมต้นชื่อชินอายองหายตัวไป
เดี๋ยวนะ อายองที่มาโบสถ์นี้น่ะเหรอ
ใช่ครับ
อะไรนะครับ เกิดอะไรขึ้นกับอายอง
ขอดูห้องนี้ได้ไหมคะ
ได้ครับ
ควอนยังแรอยู่ที่นี่นานไหมคะ
ผมขอให้เขากรอกแบบฟอร์มสมาชิกใหม่
แล้วเขาก็ไปตอนที่ผมออกไปโทรศัพท์
ศิษยาภิบาล คุณทำอะไรหลังจากที่คุณโทรแจ้ง
ผมกลับบ้าน
เรายังไม่มีหลักฐานว่าเขาทำอะไรกับเธอ
เรากำลังสืบเรื่องนี้อยู่
โทรหาเรานะครับ ถ้าคุณนึกอะไรได้อีก
ได้ครับ
(ท่านครับ ผมมีเรื่องจะสารภาพ)
(เมื่อวานผม)
(มินชาน มาคุยกันต่อหน้าดีกว่า มาที่โบสถ์ของผมตอนนี้เลย)
ท่านครับ
มีปัญหาใหญ่แล้ว
ผมเดาว่าคุณคงรู้แล้ว…
เรื่องฮวานซู
ผมสอนเขาตลอดว่าให้ทำสิ่งที่ถูกต้อง
คิดอะไรของเขาที่ไปแอบคบกับสมาชิกโบสถ์
เขาเพิ่งแต่งงานได้ไม่นานนี่ครับ
ก็…
คุณก็รู้ว่าฮวานซูเป็นคนใจอ่อน
เขาใจอ่อนเกินไปจนเป็นผลเสียกับตัวเอง
เขาถึงยอมให้ผู้หญิงคนนั้นมายั่ว
ยังไงซะ ผมบอกให้เขาเลิกกับเธอให้เร็วที่สุด
ผมบอกให้เขากลับไปหาภรรยา และสำนึกผิด แต่ผู้หญิงคนนั้น…
ผู้หญิงที่เขาคบอยู่
โพสต์เรื่องความสัมพันธ์ของพวกเขา บนเว็บไซต์ของโบสถ์
ดูที่เธอเขียนสิ
บอกได้เลยว่าเธอจงใจเข้าหาเขา
ให้ตายสิ
ส่วนฮวานซู…
ผมจะส่งเขาไปต่างประเทศสักสองสามปี ให้ไปทำงานเผยแผ่ศาสนา
เขาจะได้หลุดพ้นจากเรื่องนี้
นี่มันบ้าไปแล้ว
เขาตาบอดเพราะตัณหาได้ยังไง ในเมื่อหน้าที่ของเขาคือรับใช้พระเจ้า
ผมบอกเขาเสมอว่าให้ใช้ชีวิต เพื่อพระเจ้าและไม่มีอะไรอื่น
มินชาน
บางทีมันอาจจะเป็น…
ส่วนหนึ่งของแผนการของพระเจ้า
ท่านครับ
ไม่ได้กลิ่นอันหอมหวานเหรอครับ
เรื่องคริสตจักรประชากรสวรรค์ ที่ผมกำลังสร้างอยู่
หวังว่าคุณจะทำได้ในฐานะศิษยาภิบาลผู้นำโบสถ์
ผมว่านั่นคือพระประสงค์ของพระเจ้า
และเราต้องทำตามพระองค์
มินชาน
จงเป็นผู้นำคริสตจักรประชากรสวรรค์
และทำให้โบสถ์เติบโต
ผมจะทำตามพระองค์
ผมจะทำตาม…
เจตจำนงของพระองค์
เจ้าหน้าที่คุมประพฤติของควอนบอกว่า เขาดูไม่มีอาการผิดปกติเลย
แล้วเขาก็ทำงานหนักที่บริษัทรื้อถอน
ใช่ และเขาก็ไม่พลาดนัดกับผมเลยสักครั้ง
อาการของเขาดีขึ้นมาก
รู้ไหมว่าเขาวาดรูปนี้เมื่อไหร่
ทีมพิสูจน์หลักฐานกำลังตรวจสอบอยู่
แต่ดูเหมือนเพิ่งวาดไม่นานนี้
ไม่นานนี้เหรอ
เขาไม่แสดงความผิดปกติอะไรเลย
แต่ก่อเหตุอีกแล้วเหรอ
เขาต้องเป็นจิตแพทย์ของควอนแน่ๆ
อาการป่วยทางจิตอาจเกิดขึ้นได้จากหลายสาเหตุ
รวมถึงปัจจัยทางพันธุกรรม
มันยากที่จะเจาะจงไปที่สาเหตุเดียว
แต่การที่โดนพ่อเลี้ยงทำร้ายตั้งแต่เด็ก คงเป็นสาเหตุสำคัญ
เขาถูกทำร้ายยังไงคะ
เขาถูกซ้อมจนกะโหลกศีรษะยุบ
มือถูกจุ่มลงไปในน้ำเดือด
เขาโดนทำให้สำลักน้ำ โดยให้นอนหงายบนพื้นห้องน้ำ
และเขาถูกล่วงละเมิดทางเพศด้วย
ขอบคุณค่ะ
คณะลูกขุนทุกท่าน
คุณควอนยังมีรอยแผลเป็นร้อยอยู่บนตัวเขา
จากการถูกทารุณที่เขาโดนมาเป็นสิบปี
การที่ต้องโดนอะไรแบบนี้
เป็นไปได้ไหมที่เขาจะโตมาเป็นผู้ใหญ่ที่ดี
ไม่ใช่ทุกคนที่เจอเรื่องนั้น แล้วมีแนวโน้มที่จะก่ออาชญากรรม
แต่ผมคิดว่ามันคงไม่เป็นแบบนี้
ถ้าเขาได้รับการรักษาทันเวลา
คุณควอนถูกทำร้ายมาเป็นสิบปีครับ
ตอนที่เขาถูกส่งไปสถานพินิจ
ข้อหาทำร้ายร่างกายตอนอายุ 16 คือเวลาที่เขาหนีจากพ่อเลี้ยงได้ในที่สุด
ตอนเป็นเด็ก เขา…
เดี๋ยว นี่พวกคุณกำลังทำอะไรกันอยู่คะ
ยอนฮี
เงียบด้วย
ทำไม…
ทำไมต้องหาข้ออ้างให้คนอย่างมันด้วย
- แกเยาะเย้ยฉันเหรอ - ช่วยพาเธอออกไปด้วย
- หัวเราะเยาะฉันเหรอ - พาเธอออกไป
- ปล่อยนะ - ไปกับเรา
- ยอนฮี - ไอ้ชั่วนั่นมันคือปีศาจ
- แกมันเลว - ไม่เอาน่า
- นี่พวกคุณอยู่ข้างใคร - ใจเย็นก่อน
ปล่อยฉันนะ ฉันบอกให้ปล่อย
ปล่อย!
คุณหมออีนักซอง
ไม่เจอกันนานเลย
ฉันอียอนฮี จากทีมอาชญากรรม
เดี๋ยวนะ เราเคยเจอกันไหม
คุณต้องจำได้แน่
คดีของควอนยังแรเมื่อห้าปีก่อน
อียอนจูถูกทำร้ายขณะที่ถูกกักตัวไว้
แต่เธอหนีออกมาได้และโทรแจ้งตำรวจ
ฉันเป็นพี่สาวของเธอ
ฉันอยากถามคุณมาตลอด
ตอนนั้นคุณทำแบบนั้นทำไม
ทำไมคุณถึงสร้างเหตุผลขึ้นมาเพื่อให้ควอนรอดคดี
คือว่าตอนนั้น…
ผมให้การในฐานะพยานผู้เชี่ยวชาญ
คุณรู้ใช่ไหมว่าผมเป็นจิตแพทย์
ใช่ ผมศึกษาและรักษาอาการป่วยทางจิต
รักษาเหรอ
และหลังจากรักษามาหลายปี
ทำไมชินอายองถึงหายตัวไป
ทั้งหมดเป็นความผิดของคุณ
เพราะคุณสร้างข้อแก้ตัวให้ไอ้ปีศาจนั่น
ผ่านไปแค่ไม่กี่ปี เรื่องนี้ถึงได้เกิดขึ้นอีก
เขาไม่ใช่ปีศาจหรอกนะ
ควอนเป็นแค่มนุษย์คนหนึ่ง คนที่แตกสลาย
ถ้าคุณอยากช่วยชินอายอง
คุณต้องรู้จักควอนให้มากขึ้น
ในฐานะครอบครัวของเหยื่อ ผมเข้าใจว่าทำไมคุณรู้สึกแบบนั้น
ผมเข้าใจ แต่ในฐานะนักสืบ…
ผมไปนะ
เรื่องของเขาดังไปทั่วหลังการพิจารณาคดี
ทุกคนพูดราวกับว่าเขาควรได้รับความเห็นใจ
เหมือนเขาไม่มีทางเลือก
(ทำไมสงสารผู้กระทำผิด)
เขาเลยต้องเป็นแบบนั้น
หลังจากนั้นไม่นาน
น้องสาวฉัน ยอนจู เธอฆ่าตัวตาย
เธอรอดจากการถูกทรมานและหนีมาได้
แต่คุณ…
คุณฆ่าเธอ
ศิษยาภิบาล
คุณคะ ศิษยาภิบาลซองใช่ไหม
- มีอะไรให้ช่วยครับ - ฉันเป็นแม่ของอายอง
อ๋อ ครับ
คุณมาทำอะไรที่นี่
ทำไมลูกสาวฉัน…
โอ้พระเจ้า คุณครับ
เข้าไปคุยกันข้างในเถอะ มาครับ
เกิดอะไรขึ้นกับ…
คุณครับ เราจะหาอายองเจอแน่นอน
ใช่ เราต้องหาเธอให้เจอ
แต่ศิษยาภิบาลคะ…
ถ้าหาก…
ถ้ามีอะไรเกิดขึ้นกับอายองแล้วล่ะ
พูดอะไรน่ะ อย่าคิดแบบนั้นสิครับ
ฉันรู้ค่ะ แต่ถ้า…
ฉันได้รับโทรศัพท์จากตำรวจ
ได้ยินว่ามีบางอย่างเกิดขึ้น และฉันต้องยืนยันว่าเป็นเธอ
เข้มแข็งไว้สิครับ อายองยังไม่ตายหรอก
ใช่ไหมคะ เธอยังไม่ตาย ใช่ไหมคะ ศิษยาภิบาล
- ใช่ไหม - ใช่ครับ แน่นอน
มาอธิษฐานด้วยกันเถอะ
พระเจ้าผู้ทรงพระชนม์ พระเจ้าผู้เลี้ยงแกะของเรา
พระองค์นำทางและปกป้องเราทุกย่างก้าว
พระองค์ต้องรู้ว่าอายองอยู่ไหน
และตอนนี้เธออยู่ในสถานการณ์แบบไหน
ถึงตอนนี้ลูกแกะน้อยของพระองค์ อายอง จะอยู่ในที่มืดมิด
เราเชื่อว่าเธอยังมีชีวิตอยู่และพระองค์อยู่กับเธอ
พระเจ้าโปรดจดจำช่วงเวลาอันยากลำบากนี้
เราขอความช่วยเหลือจากพระองค์
นี่คือภาพจากกล้องใกล้บ้านควอน หนึ่งวันก่อนที่เขาจะหายตัวไป
เขาจงใจพังกล้องสี่ตัวใกล้บ้านเขาช่วงสุดสัปดาห์
ดูเหมือนเขาจะวางแผนไว้แล้วสองสามวันก่อน
แล้วศูนย์ควบคุมทำอะไรกันอยู่ เขาพังกล้องตั้งสี่ตัว
พวกเขาคิดว่าฟ้าผ่าและฝนตกหนัก ทำให้มันพังน่ะครับ
มีกล้องในบ้านหรือกล้องหน้ารถแถวนั้นไหม
เราตรวจสอบแล้ว แต่มองไม่เห็นเพราะฝนตกครับ
ไม่ได้เรื่องเลย
ว่าไง
โอเค เข้าใจแล้ว
- หัวหน้าครับ เจอรถควอนแล้ว - ที่ไหน
- เนินเขาจิ้งจอกบนเขาชอนอิลซาน - ไปเร็ว
- ไปเลย เร็ว - ครับ
ที่จริงฉันนั่งรถเมล์กลับก็ได้ค่ะ
ไม่ได้หรอกครับ ผมควรพาคุณกลับบ้าน
คุณต้องเข้มแข็งไว้นะ
คุณครับ คืนนี้เรามาอธิษฐานด้วยกันไหม
ทุกคนที่รักอายองจะมาร่วมอธิษฐานให้เธอ
- ผมมั่นใจว่า… - ฮัลโหล
แล้วอายองล่ะ
ไม่ เดี๋ยวฉันไปด้วย
ไม่ ฉันบอกว่าเดี๋ยวฉันไปด้วย
ส่งที่อยู่มา
มีเรื่องอะไรเหรอครับ
พวกเขาเจอรถไอ้ชั่วนั่นแล้ว
ฉันจะทำยังไงดี
อยู่ที่ไหนครับ
เริ่มค้นหาในโซนเอ-สาม
- พิสูจน์หลักฐานตรวจอยู่ - ยังไม่เจออะไร
รับทราบ
ต้องมีอะไรแน่ๆ หาให้เจอ
ครับ
ช่วยส่งอีกทีมไปที่โซนเอ-สี่
โอเค
ตำรวจกับนักสืบมากันครบหรือยัง
ไอ้หมอนั่น ผมสงสัยว่าเขามาที่นี่ทำไม
เขาไปที่ไหนหลังจากทิ้งรถไว้
คิดว่าอายองหนีไปได้ระหว่างทางหรือเปล่า
ก็อาจจะ
ให้ตายสิ แล้วนี่มันอะไร
- เจออะไรรึยัง - ยังไม่มีอะไร
พิสูจน์หลักฐาน
ไปค้นตรงนั้นด้วย
- เจออะไรไหม - ยังเลย
ผมเป็นพ่อของเธอ ให้ผมเข้าไป ขอร้องละ
ทำไมต้องทำกันแบบนี้
หยุด
ขอผมเข้าไปแป๊บนึงเถอะ
- คุณคะ หลีกไป อายองอยู่ไหน - คุณเข้าไปไม่ได้
พวกเขายังค้นหาอยู่ ไปทางนั้นกัน
- อายอง! - คุณเข้าไปไม่ได้
เราเป็นพ่อแม่ของอายอง คุณต้องบอกเราว่าเกิดอะไรขึ้น
- อายอง! - เกิดอะไรขึ้น
- อายอง! - พวกเขาเป็นพ่อแม่ของชินอายอง
- เราจะตามหาเธอ ขอร้องละ - อายอง
ไม่เป็นไร สวัสดีครับ คุณเป็นพ่อแม่ของอายองสินะ
หาลูกสาวฉันเจอรึยัง
ยังครับ เรายังไม่เจอเบาะแสอะไรเลย
แต่คุณเจอรถเขาแล้วนี่
ใช่ครับ แต่เรายังสืบสวนอยู่
ไม่เจอศพเหรอครับ
"ศพ" เหรอ
คุณหมายถึงร่างของเธอเหรอ
ลูกสาวฉัน หมายความว่าอายอง…
- ที่รัก - คุณครับ
- หมอ - ทางนี้
คุณ เป็นอะไรรึเปล่า อยู่กับผมนะ
ให้ตายสิ เราจะทำยังไงกันดี
เขาทำกล้องพังหมด เราเลยหาเบาะแสไม่เจอ
นี่ รถเขาไม่มีกล้องหน้ารถเหรอ
ไม่ครับ ไม่มี
เราไม่เจอหลักฐานอะไรเลยเหรอ
ไม่ครับ เมื่อวานฝนตกหนักมาก ผมคงแปลกใจถ้าเราเจออะไร
เหมือนสวรรค์กำลังช่วยไอ้บ้านั่นเลย
เกิดอะไรขึ้นเนี่ย
คุณเลี่ยงไปงานที่บ้านพักคนชรานี่นา
เพราะเบื่อการเมืองของพวกภรรยาท่าน
คุณจะจัดพิธีอธิษฐานให้อายองนี่
คุณควรเตรียมตัวนะ
ชียอง ไม่มีอะไรจะบอกผมเลยเหรอ
อะไรนะ
คุณมีอะไรจะสารภาพไหม
สารภาพเรื่องอะไร
ชียอง
ผมผิดเอง
เรื่องทั้งหมดนี้ผมเป็นต้นเหตุ
แต่…
ผมสำนึกผิดแล้ว
ตาคุณแล้ว
มีอะไรจะบอกผมไหม
คุณพูดอะไรน่ะ
ให้ตายสิ
ฟังให้ดีนะ
โบสถ์ใหม่นั่น
ศิษยาภิบาลจองขอให้ผมเป็นคนดูแล
อันที่จริง ฉันสืบดูแล้ว
เขารู้กันหมดแล้วว่าฮวานซูจะได้
คุณบอกว่าจองกุกฮวาน เป็นพ่อทางจิตวิญญาณของคุณใช่ไหม
- คุณนี่หลงเชื่ออะไรง่ายๆ - นี่
พูดอะไรระวังด้วย
เขาจะส่งฮวานซูไปทำงาน เผยแผ่ศาสนาที่ต่างประเทศ
รู้ไหมว่าทำไม
เขานอกใจ
เขามีชู้
นี่ ผมขอโทษนะ
แต่นี่คือนิมิตของพระเจ้า
ถ้าเราอยากได้รับนิมิตนี้
เราต้องบริสุทธิ์ใจต่อหน้าพระเจ้า
ชียอง
มีอะไรจะสารภาพไหม
ฉัน…
ฉันต้องไปแล้ว
พระเจ้าทรงรู้ทุกอย่าง
ไม่มีอะไรที่พระองค์ไม่รู้
สารภาพมา
ลูกมีชู้ค่ะ
ดังขึ้นอีก
พระเจ้าผู้ทรงมหิทธิฤทธิ์
ลูกมีชู้
ดังขึ้นอีก
พูดดังๆ ให้คำสารภาพของคุณไปถึงพระเจ้า
พระเจ้าผู้ทรงมหิทธิฤทธิ์ ลูกมีชู้
- อาเมน - อาเมน
อาเมน
- อาเมน - อาเมน พระเจ้าผู้ทรงมหิทธิฤทธิ์
แกะหลงตัวนี้สำนึกผิดในบาปและขอร้องพระองค์
โปรดรับฟังคำสำนึกผิดอย่างจริงใจของเรา
พระเจ้าผู้ทรงมหิทธิฤทธิ์…
มันติดสนิทเลยครับ
คุณครับ มีอะไรให้ช่วยไหม
ไม่เป็นไรครับ
รถลากกำลังจะมาแล้ว ขอบคุณนะครับ
- ได้ครับ - ระวังนะครับ ถนนมันแคบ
(สถานพักฟื้นยองจิน)
- ตายแล้ว - คุณอี
สวัสดีค่ะ มาถึงกันเร็วจัง
อุ๊ยตาย ศิษยาภิบาลซอง อะไรพาคุณมาได้คะ
แค่มาส่งภรรยาเหรอ
คุณสองคนยังรักกันดีอยู่เลย
เป็นเพราะศรัทธาของพวกเขาไงล่ะ
คุณเปี่ยมไปด้วยพระคุณของพระเจ้า
ฉันน่าจะมาถึงเร็วกว่านี้และช่วยเตรียมตัวนะคะ
คนจัดอาหารจะจัดการทุกอย่างเอง
เราแค่ดูพวกเขาทำงานกัน
และคุยกันเรื่องความชั่วร้ายในโลก
ทำไมนานจังนะ
มีอะไรเหรอคะ
เปล่าค่ะ รถพยาบาลยังไม่มาเลยค่ะ
ระหว่างทางมาที่นี่ เราเห็นรถพยาบาลเกิดอุบัติเหตุ
ไม่นะ
เป็นอะไรคะ มีคนบาดเจ็บเหรอ
ก่อนหน้านี้มีผู้ชายคนนึงโผล่มา ทั้งตัวมีแต่ดินกับเลือดค่ะ
เขาคลานมาที่นี่แล้วก็หมดสติไป ฉันว่าเขาบาดเจ็บสาหัส
เขาต้องไปรักษาที่โรงพยาบาลที่ใหญ่กว่านี้
ต้องมีอะไรเกิดขึ้นกับเขาแน่ๆ
ฉันว่าเขาคลานมาจากภูเขาบนนั้น
ตายแล้ว น่ากลัวจังเลยค่ะ
แล้วตอนนี้เขาอยู่ที่ไหน
เราย้ายเขาไปที่หอผู้ป่วยชั้นบนให้เขาได้นอน
แต่ถ้ารถพยาบาลไม่มา…
ศิษยาภิบาลซองถามพวกเขา พวกเขาบอกว่ารถลากกำลังมาค่ะ
โล่งอกไปที
คุณคะ ไม่ไปดูเขาจัดอาหารเหรอ
ใช่ ไปกันเถอะ เราควรเปลี่ยนชุดได้แล้ว
- แล้วก็ถ่ายรูปด้วย - ใช่
เข้าไปข้างในเถอะครับ ผมขอตัวก่อน
ทำไมล่ะ คุณควรมาทานกับเรานะ
เย็นนี้ผมจัดพิธีอธิษฐาน ผมต้องไปเตรียมตัวน่ะครับ
งั้นก็ได้
เดี๋ยวฉันพาคุณไปที่ห้องข้างโรงอาหารนะคะ
- ไปสิ - อือ
ศิษยาภิบาล…
ศิษยาภิบาลจะฆ่าฉัน
นี่ไม่ใช่เจตนาของผม
แต่เป็นประสงค์ของพระเจ้า
คุณใช้เวลานานมากเลย
- ผู้บาดเจ็บอยู่ไหนครับ - ข้างบนค่ะ
เร็ว มาทางนี้
ผู้ชายคนนี้รึเปล่าครับ
ใช่ค่ะ นั่นเขา
เราไม่รู้ว่าเขาเป็นคนร้าย เราปฐมพยาบาลให้เขาด้วยค่ะ
มิน่าล่ะ เขาถึงหนีไป
- เราขอดูห้องที่เขาอยู่ได้ไหม - ได้ค่ะ
ทางนี้ค่ะ
เราขอดูคลิปจากกล้องนั่นได้ไหม
กล้องมันเก่ามาก มันใช้ไม่ได้ค่ะ
เราจะมีปัญหาเพราะเรื่องนี้ไหม
เรากำลังพยายามทำให้ที่นี่ไปต่อได้
ไม่แน่ใจว่ามีกฎหมายกับเรื่องนี้ไหม
เขาอยู่ตรงนี้
เขาถูกพาตัวไป
มีคนเอาตัวเขาไปเหรอ ใครคะ
พระเจ้าพาเขาไป
อาเมน
คุณตาพูดว่า "อาเมน" เหรอคะ คุณตาไม่ชอบไปโบสถ์นี่นา
แปลกใจจัง
ฉันต้องศรัทธาในพระเจ้านะ
เขาเป็นโรคสมองเสื่อมมา 20 ปีแล้ว
ค่ะ ใช่แล้ว เราเชื่อคุณตา
มีทางเข้าออกกี่ทางครับ มีทางเข้าด้านหลังไหม
- มีทางเข้าตรงนี้และทางออกที่ห้องครัว - ครับ
พวกเขาเป็นใครคะ
พวกเธอเป็นภรรยาของศิษยาภิบาล ที่มาเป็นอาสาสมัครประจำค่ะ
ขอรายชื่อโบสถ์ของพวกเขาได้ไหม
ได้เลยค่ะ
ผู้ประทานความยินดีอันเป็นนิรันดร์
เติมแสงสว่างให้พวกเรา
คุณคงตกใจที่เห็นผม คุณรอดมาได้แต่ผมก็โผล่มา
แก…
ทำไมทำกับฉันแบบนี้
เป็นคำถามที่ดี
ผมก็อยากรู้เหมือนกัน
ทำไมพระเจ้าพาผมกลับไปเจอคุณตลอดเลย
ทำไม
ผมไม่ได้ไปที่ศูนย์พักฟื้นนั่นนานแล้ว
แต่เมื่อเช้าผมตื่นขึ้นมา จู่ๆ ผมก็อยากไป
ทำไม
ทำไมต้องเป็นวันนี้
วันเพนทาคอสต์
การเจิมของพระวิญญาณบริสุทธิ์
พระเจ้าส่งพระวิญญาณบริสุทธิ์มาและพาผมไปที่นั่น
พระวิญญาณบริสุทธิ์เหรอ
แกแค่พยายามปิดบังความจริงที่แกจะฆ่าฉัน
เดี๋ยวก่อนนะ
ตอนนี้ผมเข้าใจแล้ว
ตอนนี้รู้แล้วว่าทำไมพระเจ้าถึงพาผม มาเจอชายผู้เป็นลูกหลานของซาตาน
พระองค์อยากเห็นผมทำตามคำสั่ง ของพระองค์อย่างซื่อสัตย์
ที่นี่ก็เหมือนกัน
จะมีการสร้างสนามกอล์ฟใหม่ พวกเขาเลยรีบสร้างโรงแรมนี้ขึ้นมา
แต่เจ้าของล้มละลาย
มันถูกทิ้งร้างมาสามปีแล้ว
แต่ตึกร้างน่าขนลุกนี่มันเหมาะสมอย่างยิ่ง
พระเจ้าเตรียมมันไว้ให้เรา
มันคือแผนการของพระองค์
มหัศจรรย์จริงๆ
แกมันบ้าไปแล้ว
ถ้างั้น
แกจะฆ่าฉันเหรอ
ไม่รู้สิ
พระเจ้าจะแสดงนิมิตให้ผมเห็นอีก
เราคือผู้รับใช้ของพระเจ้า ผู้ทำตามคำสั่งของพระองค์
ถ้าแกฆ่าฉัน
แกจะไม่มีวันหาเด็กคนนั้นเจอ
ฉันลักพาตัว…
อะไรนะ
เด็กผู้หญิงที่ไปโบสถ์ของแก
เธอยังไม่ตาย
อายองอยู่ไหน
โทรหาตำรวจสิ
แล้วฉันจะสารภาพทุกอย่าง
อายองอยู่ไหน
ถ้าแกฆ่าฉันตอนนี้
แกก็ฆ่าเธอด้วย
บอกมาว่าเธออยู่ไหน!
โทรหาตำรวจสิ
เป็นอะไร กลัวเหรอ
สรรเสริญพระเยซู ผู้สิ้นพระชนม์บนไม้กางเขน
เพื่อบาปของเรา
กางเขนที่พระองค์แบก
ฉันจะแบกมันเดี๋ยวนี้
อาเมน
กางเขนของพระองค์
อายองอยู่ไหน บอกมา!
โทรหาตำรวจซะ ไอ้เวร
เราได้ภาพจากกล้องหน้ารถไหม
ครับ ทุกคนที่จอดรถตรงนี้ให้ความยินยอมแล้ว
ดูทันทีที่ไปถึงออฟฟิศเลยนะ
อียอนฮี
- คุณเลิกงานได้แล้ว นักสืบอี - คะ
เราจัดงานเลี้ยงต้อนรับคุณไม่ได้
แต่อย่างน้อยเราไม่ให้คุณทำงานดึกตั้งแต่วันแรก
มีแค่ไม่กี่คลิปด้วย
กลับบ้านไปพักเถอะครับ
ไปได้แล้ว
นานแค่ไหนแล้วที่มีคนเห็นเธอครั้งสุดท้าย
ผ่านมา 24 ชั่วโมงแล้วครับ
โอกาสที่เธอยังมีชีวิตอยู่น้อยลงมาก
(นักสืบโซอึนกยู)
(นี่คือรายชื่อโบสถ์)
(คริสตจักรภารกิจแห่งชาติ)
ผู้ประทานความยินดีอันเป็นนิรันดร์
เติมแสงสว่างให้พวกเรา
พระเจ้าพาเขาไป
ไม่เจอศพเหรอครับ
ศิษยาภิบาล อายองไม่เป็นไรใช่ไหม
เธอจะไม่เป็นไรใช่ไหม
ขอบคุณครับ ศิษยาภิบาล
ขึ้นไปข้างบนกัน
(ฟาร์มมัลเบอรี่)
(ฟาร์มมัลเบอรี่ออร์แกนิคมูซาน)
(เฉลยธรรมบัญญัติ)
วันนี้เราจะอ่าน…
เฉลยธรรมบัญญัติ บทที่ 24 ข้อที่ 7
มาอ่านด้วยกัน
"ถ้าพบว่าผู้ใดลักพาตัวพี่น้อง ชาวอิสราเอลของเขาเอง
แล้วทำให้เขากลายเป็นทาสหรือขายเขาไป
ผู้ลักพานั้นจะ
มีโทษถึงตาย
ดังนี้แหละท่านจะขจัดความชั่วเสียจากหมู่ท่าน"
- อาเมน - อาเมน
อาเมน
มาอธิษฐานกันเถอะ
พระบิดาผู้สถิตบนสวรรค์
ทุกคนที่รักลูกแกะน้อยของพระองค์ ชินอายอง อยู่ที่นี่แล้ว
เรารู้ว่าอายองอยู่บนสวรรค์คอยดูแลเรา
และแม่ของอายองก็เสียใจอย่างยิ่ง
โปรดให้เธอรู้สึกถึงความสงบสุข ที่อายองกำลังรู้สึกอยู่ตอนนี้
- อาเมน - อาเมน
เรารู้ว่าพระองค์ไม่เคยเพิกเฉย ต่อคำอธิษฐานจากใจจริงของเรา
- อาเมน - อาเมน
พระองค์ไม่เคยปล่อยให้คนชั่วลอยนวล และขจัดความชั่วร้ายออกไปจากดินแดนนี้เสมอ
เราระลึกถึงความพิโรธ ความเที่ยงธรรม และความชอบธรรมของพระองค์
- อาเมน - อาเมน
พระองค์รักคนชอบธรรม แต่เกลียดคนบาปและรังเกียจบาป
พระองค์หลั่งไฟใส่เมืองโสโดมและโกโมราห์ เพื่อเป็นการลงโทษ
บัดนี้ด้วยพระหัตถ์ขวาอันทรงอำนาจ
ทรงพิพากษาสิ่งชั่วร้ายด้วยไฟที่เผาผลาญ
กำจัดคนบาปให้สิ้นซาก
ขอให้พระประสงค์จงสำเร็จ!
เราจะตะโกนว่า “พระเจ้า” สามครั้ง และอธิษฐานร่วมกัน
- พระเจ้า! - พระเจ้า!
พระเจ้า
- พระเจ้า พระคุณนิรันดร์ของพระองค์… - ได้โปรดเถอะ พระเจ้า
อาเมน
(ฟาร์มมัลเบอรี่ออร์แกนิคมูซาน)
(นักสืบโซอึนกยู)
พี่ยอนฮี
ฆ่ามันซะ
ตอนนี้เป็นโอกาสของพี่แล้ว ยอนฮี
ฆ่ามันเลย
นี่คือเวลาที่พี่รอมานาน
ลงมือเลย
ไม่สงสารฉันบ้างเหรอ
นึกว่าพี่อยากแก้แค้นให้ฉันซะอีก
เร็วสิ ทำเดี๋ยวนี้!
ไอ้เลวนั่นมันเป็นปีศาจ
ถ้าพี่ไม่ฆ่ามันตอนนี้ มันจะทำร้ายคนอื่นอีก
ฆ่ามันสิ
ถ้าแกฆ่าฉัน เด็กนั่นก็ตายเหมือนกัน
รีบโทรหาตำรวจสิ
เธอยังไม่ตายนะ
มันโกหก!
พี่ยอนฮี มันคือปีศาจที่ชั่วร้าย
อย่าเข้าข้างปีศาจสิ
ควอนยังแร ฉันเป็นตำรวจ
ชินอายองอยู่ที่ไหน
พาฉันไปโรงพยาบาลก่อน
เร็วสิ บอกมาว่าอายองอยู่ไหน
เธอจะฆ่าฉันหลังจากที่ฉันบอก
ไม่ ฉันจะไม่ฆ่านายหรอกนะ
บอกมาว่าอายองอยู่ที่ไหน
เธอมันบ้า
จะให้เชื่อได้ยังไง ในเมื่อเธอมองฉันแบบนั้น
ให้ตายสิ
แถวนี้มีคนบ้าเยอะชะมัด ว่าไหม
บอกมา ไอ้เลว
อายองอยู่ไหน
บอกมาเดี๋ยวนี้!
ศิษยาภิบาล คุณทำอะไรน่ะ
คุณคิดว่าเป็นเรื่องบังเอิญเหรอ
ไม่มีเรื่องบังเอิญหรอก
พระองค์พาเรามาที่นี่
หยุดเถอะนะ
แก้มัดฉันเดี๋ยวนี้
คุณเห็นไหมว่าประสงค์ของพระเจ้า
ไม่ใช่สิ่งที่มนุษย์เราเข้าใจได้
ก่อนหน้านี้ผมมีปัญหานิดหน่อย
"ฉันจะทำยังไงกับศพ ถ้าฉันฆ่าไอ้เลวนั่นแล้ว"
"เผาทิ้งเลยดีไหม"
"หรือฉันควรหั่นเป็นชิ้นๆ แล้วเอาไปทิ้งที่ไหนสักแห่ง"
แต่พระเจ้าส่งคุณมาหาผม คุณนักสืบ
อายอง คุณรู้ไหมว่าอายองอยู่ไหน
อายองตายแล้วครับ
เธอนอนตายอยู่ที่ไหนสักแห่ง
ลืมเรื่องอายองได้แล้ว
ได้เวลาทำตามประสงค์ของพระเจ้า และมาลงโทษไอ้เลวนี่
กับสิ่งที่เขาทำกับอายอง
ศิษยาภิบาล มอบตัวเถอะ มันยังไม่สายเกินไป
เขายิงและฆ่าคุณ ขณะที่พวกคุณสู้กัน
แล้วเขาก็ตกลงไปตาย
พอได้แล้ว
ถ้าคุณฆ่าเขา เราจะหาอายองไม่เจอนะ
ไม่ได้ฟังเหรอ บอกแล้วว่าเธอตายแล้ว
ไอ้ปีศาจนั่นฆ่าเธอ
ใช่แล้ว เธอนี่เอง
เธอเป็นพี่สาวยอนจูใช่ไหม
ฉันสงสัยว่าเธอตามฉันทำไม แล้วก็มองฉันแบบนั้น
ยอมรับมาตรงๆ เถอะ ฉันน่ะเหรอฆ่าเธอ
- ว่าไงนะ - ฉันเหรอ
เธอโดดตึกตายเองต่างหาก
- ฉันผิดเหรอ - แกว่าอะไรนะ
ถ้าคนฆ่าตัวตายเพราะทนทุกข์แค่สองสามวัน
ป่านนี้ฉันตายเป็นหมื่นครั้งแล้ว เข้าใจไหม เวรเอ๊ย!
ทุกคืนไอ้สัตว์ประหลาดตาเดียวนั่นจะมา
มัดฉัน ทำร้ายฉัน
เงียบซะ ไอ้ปีศาจ หยุดเล่นลิ้นสองแฉกของแก
พอเถอะ เราต้องหาอายองให้เจอ
บอกแล้วไงว่าตายแล้ว เธอตายแล้ว!
ไม่งั้นฉันคงไม่ได้รับนิมิตให้ฆ่ามัน
พระเจ้าสมบูรณ์แบบ พระองค์ไม่เคยทำพลาด
จัดการไอ้คนบ้านี่ที
ไม่อยากช่วยอายองเหรอวะ
เงียบไปเลย ไอ้ชั่ว
- แกโกหกเพื่อเอาตัวรอด - เขาบอกว่าเธอยังไม่ตาย
ฉันไม่หลงเชื่อแกหรอก!
เขาบอกว่าอายองยังไม่ตาย เธอยังมีชีวิตอยู่นะ
ทำไมถึงปล่อยให้ปีศาจหลอก
ดูไม่ออกเหรอว่ามันโกหก
ถ้าเราไม่ฆ่ามันตอนนี้ จะมีเหยื่อแบบอายองอีก
สรรเสริญพระเยซู
ผู้สิ้นพระชนม์บนไม้กางเขนเพื่อบาปของเรา
กางเขนที่พระองค์แบก…
ดูสิ มันเป็นบ้าชัดๆ
ลูกหลานของซาตาน
มันคือปีศาจ
เพราะมีคนอย่างเธอที่เข้าข้างคนอย่างมัน
โลกถึงได้ชั่วร้ายขึ้นเรื่อยๆ
สิ่งเดียวที่ฉันภาคภูมิใจ
คือกางเขนของพระองค์
เด็กคนนั้น…
สัตว์ประหลาดตาเดียวกินเธอ
ไอ้สัตว์ประหลาดตาเดียว
- นักสืบอี - หมอ!
นี่ นายสองคน
บอกมา
บอกมาแล้วค่อยตาย
หัวใจเขาหยุดเต้น เราจะเคลื่อนย้ายเขาเดี๋ยวนี้
ฉันบอกให้เข้าไปดูข้างใน
เขาบอกว่าได้รับนิมิตจากพระเจ้า ให้ฆ่าควอนยังแร
ผมว่าเขาไม่รู้หรอกว่าชินอายองอยู่ไหน
ให้ตายสิ ไอ้บ้าเอ๊ย
ท่านครับ รถเขาถูกพบใกล้เนินเขาจิ้งจอก
เพราะเขาจะไปที่เขตพัฒนาใหม่สี่ในมยองบกดง
ควอนทำงานที่นั่นสามเดือนและรู้จักแถวนั้นดี
ถ้าเขาต้องการที่ขังเธอ เขาพาเธอไปที่นั่นแน่
ใช้เวลานานแค่ไหนในการค้นพื้นที่
อย่างน้อยก็สามวันครับ
สามวันเหรอ งั้นก็เข้าวันที่ห้า
โอกาสที่เธอจะรอดหลังจากห้าวันจะน้อยลงอีก
พระคุณยิ่งใหญ่ของพระเจ้าได้สอนฉัน
ฉันรู้สึกถึงพระคุณอันไร้ขอบเขตของพระเจ้า
พระคุณอันไม่มีขอบเขต
เมื่อฉันทำตามพระเจ้า…
นี่ รออะไรกันอยู่ ไปได้แล้ว
- ครับ - ครับ
นักสืบอี ไม่ต้องห่วง กลับไปพักเถอะครับ
ถ้าเจอเธอแล้ว ผมจะโทรหา
ว่าไง
คุณควอน
นี่คุณควอน นี่!
ครับ
เราต้องรื้อถอนทุกอย่างที่นี่ภายในวันนี้นะ
- ได้เลยครับ - เออ
เข้ามาสิครับ
ผมแปลกใจมากที่คุณโทรมา
(พ่อ รูปภาพ)
(เอานั่งร้านออกแล้ว)
เรื่องศิษยาภิบาลคนนั้น ผมตรวจสอบทุกอย่างที่คุณส่งมาแล้ว
ผมคิดว่าเป็นภาวะอะโพฟีเนีย
อะโพฟีเนียเหรอ
มันหมายถึงแนวโน้มที่จะรับรู้กฎเกณฑ์
รูปแบบหรือความเชื่อมโยง ระหว่างสิ่งที่ไม่เกี่ยวข้องกัน
ที่คุณเห็นเรียกว่าพาไรโดเลีย
มันเป็นปรากฏการณ์ทางธรรมชาติ แต่บางคนเชื่อว่าพวกเขาเห็นภาพเฉพาะ
คนพวกนั้นมองทุกสิ่งที่เกิดขึ้นโดยบังเอิญ ว่ามีความหมาย
คุณหมอ
ที่ฉันมา
เพราะอยากรู้ว่าควอนยังแรเป็นคนแบบไหน
น่ากลัวใช่ไหมล่ะ
เขาถูกทำร้ายเกือบทุกวัน
ทุกครั้งที่เกิดเรื่อง แม่เขาจะร้องเพลงสวด และอธิษฐานอยู่นอกห้อง
เขาพูดถึงสัตว์ประหลาดตาเดียวก่อนเขาตาย
คุณคิดว่ามันหมายถึงอะไร
มันอาจเป็นสัญลักษณ์ของพ่อเลี้ยงที่ทำร้ายเขา
หรือตัวควอนเอง
เห็นคนในปากมันไหม
ผมไม่แน่ใจว่ามันแปลว่า เขาอยู่ในตัวสัตว์ประหลาด
หรือกลายเป็นสัตว์ประหลาดซะเอง แล้วกลืนเหยื่อเข้าไป
ทั้งหมดเป็นการคาดเดา
เหมือนจิ๊กซอว์ แต่ที่แน่นอนคือ
สัตว์ประหลาดตัวนั้นเชื่อมโยงกับ ความทรงจำอันเลวร้ายของเขาในวัยเด็ก
คุณเห็นอะไรเหรอ
น้องสาวฉัน…
บางครั้งฉันก็เห็นเธอ
แล้วถ้าเห็นเธอจะเป็นยังไง เธอพูดว่าอะไร
เธอบอกว่าเธอรอให้ฉันไปช่วย
แต่คนที่เดินผ่านประตูเข้ามาเป็นเขาตลอด
คุณก็รู้ว่านั่นไม่ใช่น้องสาวคุณ
นั่นไม่ใช่ยอนจู
มันคือภาพลวงตาที่เกิดจากความรู้สึกผิดของคุณ
ฉันรู้ค่ะ
ฉันรู้ว่ามันเป็นภาพลวงตา
แต่ฉันสลัดมันออกจากหัวไม่ได้
แม้แต่ตอนนี้ที่เราคุยกัน อายองคงรอคนไปช่วย
เธอกำลังรอใครสักคน เดินผ่านประตูเข้าไปช่วยเธอ
และเป็นอีกครั้งที่ฉันช่วยอะไรไม่ได้
ถ้าเราหาตัวอายองไม่เจอล่ะ
ถ้าเกิดเรื่องไม่ดีกับเธอแล้วล่ะ
มันเป็นเพราะฉัน
ความผิดฉันเอง
ทั้งหมดนี่เป็นความผิดของฉัน
เอาละ
คุณคิดว่าทั้งหมดเป็นความผิดคุณ
ควอนโยนความผิดให้สัตว์ประหลาด
ส่วนซองอ้างว่าเป็นนิมิตของพระเจ้า
และคุณคิดว่าทั้งหมดเป็นความผิดคุณ
มันอาจฟังดูแตกต่างกัน แต่จริงๆ แล้วไม่ใช่
ทุกคนหมกมุ่นอยู่กับเรื่องเดียว และคิดว่ามันคือสาเหตุ
เรื่องเลวร้ายส่วนใหญ่ในชีวิตน่ะ
มันเกิดจากปัจจัยหลายอย่างที่เราควบคุมไม่ได้
อย่างปีศาจหรืออสุรกาย
ถูกสร้างโดยมนุษย์เพื่อเป็นข้ออ้าง
งั้นฉันควรทำยังไงดี
เพื่อตามหาอายอง
เราสนใจสิ่งที่เรามองเห็นได้จริง
ควอนอาการดีขึ้น แล้วอะไรไปกระตุ้นเขา
เราต้องหาให้เจอว่า อะไรปลุกสัตว์ประหลาดของเขา
ผมแน่ใจว่ามีบางอย่างที่เราพลาดไป
อาจารย์ครับ คณบดีต้องการพบครับ
คุณอ่านเอกสารได้เลยนะ
ไปทางขวาอีกหน่อย
หยุด
ป่านนี้ฉันตายเป็นหมื่นครั้งแล้ว เวรเอ๊ย!
ตอนฉันยังเด็ก…
ทุกคืนไอ้สัตว์ประหลาดตาเดียวนั่นจะมา
มัดฉัน ทำร้ายฉัน
(พ่อ)
ว่าไงคะพ่อ
เกิดอะไรขึ้น แกไม่ตอบข้อความฉันเลย
เมื่อคืนไม่ได้กลับบ้านด้วย
ค่ะ หนูยุ่งอยู่
มีคดีใหม่
ว่าแต่ มีอะไรเหรอ
แกยังไม่เห็นรูปเหรอ
เราเอานั่งร้านออกแล้ว
แกอยากเห็นไม่ใช่เหรอ
อ๋อ
แป๊บนึงนะ
งานข้างนอกเสร็จแล้ว แต่เราต้องทำข้างในอีกเดือน
แถวนี้มีงานปรับปรุงใหญ่ๆ เยอะเลย
พวกเขาอยากซ่อมแซมบ้านเก่า
- เดี๋ยวค่ะพ่อ - ให้ตายสิ
งานนี้เครียดเพราะลูกค้าอยากให้เน้นไอ้ตาเดียว
ไอ้ตาเดียวเหรอ
เออใช่ แกเห็นหน้าต่างกลมๆ ใต้หลังคาไหม
มันเรียกว่าโอคูลัส บางคนก็เรียกมันว่าหน้าต่างตาเดียว
ให้ตายสิ สมัยก่อนคนชอบสร้างบ้านแนวนี้
แต่เดี๋ยวนี้ไม่ค่อยเห็นแล้ว
ฟังอยู่หรือเปล่า
โทรศัพท์เป็นอะไรล่ะเนี่ย
แต่นแต๊น
สวยไหมล่ะ มานี่สิ
มาเซลฟี่ด้วยกัน
หนึ่ง สอง สาม
ควอนอาการดีขึ้น แล้วอะไรไปกระตุ้นเขา
เราต้องหาให้เจอว่า อะไรปลุกสัตว์ประหลาดของเขา
ตัวกระตุ้นของควอนยังแร
ครับ นักสืบอี
- ฉันส่งรูปไปให้แล้ว คุณเห็นรึยัง - รูปเหรอ
สัตว์ประหลาดตาเดียวที่ควอนพูดถึง คือบ้านที่มีหน้าต่างวงกลม
ดูแผนที่ของเขตพัฒนาใหม่สี่
หาบ้านที่มีหน้าต่างแบบนั้น
- อายองอยู่ที่นั่น - รับทราบครับ
หาบ้านที่มีหน้าต่างกลมๆ แบบนี้ในเขตสี่ ด่วนที่สุด
- เข้าใจแล้ว - ส่งรูปมาเร็ว
นี่ไง
(นักสืบโซอึนกยู: 23-7 ถนนมินดึลเร)
คุณเป็นใครเนี่ย
เดี๋ยว ทนหน่อยนะ
อดทนอีกนิดนะ
ฉันเอาแต่บอกตัวเอง
ว่าจะมีใครสักคนเดินผ่านประตูนั่นมาช่วยฉัน
ไม่เป็นไร เธอปลอดภัยแล้ว โอเคแล้วนะ
ไม่เป็นไรแล้ว
คุณซองมินชาน
เราเจอตัวอายองแล้วค่ะ
คุณเจอศพเธอแล้วเหรอ
ไม่ค่ะ
เธอยังไม่ตาย
ตอนนี้เธอกำลังรักษาตัวที่โรงพยาบาลค่ะ
เธอยังรู้สึกกลัวกับเรื่องที่เกิดขึ้น
แต่หมอบอกว่า…
เธอฟื้นตัวเร็วมาก
เป็นไปไม่ได้
สาบานเลย ผมได้ยินว่าเธอตายแล้ว
ใครเป็นคนพูด
ว่าไงนะ
ใครบอกคุณว่าเธอตายแล้ว
คำบรรยายโดย ชิราพร ปิ่นสุวรรณ